Hy was maar 11 jaar oud toe 'n sterk Engelse mag onder lord Kitchener, op 'n buurplaas (tans Leeuspruit) deur Boere verras is en holderstebolder moes vlug.
My pa en 'n broer het hulle te perd na die toneel gehaas om, soos kinders in die oorlog soms gemaak het, te sien wat hulle kon buitmaak.
My pa het besluit om 'n gemakstoel van lord Kitchener uit sy tent te vat, dit op 'n perd vasgemaak saam met 'n klompie potte en panne huis toe laat vat.
My ouma het 50 sakke koring in die eetkamer teen een muur laat pak, sakke los getorring, dit aanmekaar gewerk, bo teen die plafon en onder op die vloer vasgespyker en dit met wit klei gesmeer sodat dit soos 'n soliede muur gelyk het. Die sakke het tot ná die oorlog bewaar gebly en my oupa kon weer begin koring plant.